歡迎「情侶檔」拍劇 陳懿德娘娘現形:對我好不只羅天宇
藝人陳懿德與羅天宇的緋聞傳得甚囂塵上,有指男方對她體貼入微,陳懿德以「娘娘腔」表示:「對我好嘅,唔只佢一個!」
無綫綜藝節目《福祿壽訓練學院》昨日舉行記者會,主持王祖藍及李思捷等率領一眾入圍學員現身,期間大會推出蛋糕,為4月11日「入五」的李思捷補祝生日。擔任「扮公室助理」的郭珮文及陳懿德早前扮「人肉獎座」,網民狠批「唔人道」,她們受訪時表示有份扮嘢已很榮幸,陳懿德更自爆:「其實我哋畀咗好多提議工作人員,反而係佢哋問番轉頭,咁樣係咪得㗎?好多謝大家錫住我哋。」
談到與羅天宇傳緋聞,陳懿德表示:「我哋本身成大班人一齊出去玩啫!(公司畀壓力唔認得?)唔係呀,冇壓力。(有冇發展機會?)如果一齊拍劇,戲入面咪會囉。(玩地下情?)都話係好朋友,其實身邊好多朋友對我好好,唔係淨係佢一個。」
關嘉敏無懼地位受威脅
至於關嘉敏、黃建東及澳門小姐出身的麥嘉欣在節目中成為「星級學員」,對於有網民指黃建東「直情可以做助教,唔好霸住個Quota」,他笑說:「唔敢當,報名參賽前我都掙扎咗好耐,驚大家會唔會話我又參加(比賽),但我真係唔想錯失呢次機會。」
「顏值擔當」麥嘉欣在節目中扮醜,她自言沒有偶像包袱。對於有網民指澳門小姐已停辦多年,質疑其資格,她解釋指當年是閉門選美:「2017年我仲代表澳門去日本選美,其實之前我已經拍片解釋過。」而對於松岡李那加盟公司,身為師姐的關嘉敏不擔心地位受威脅,反而希望有機會與對方合唱。
本文連結 : https://orientaldaily.on.cc/content/娛樂/odn-20240414-0414_00282_031/歡迎「情侶檔」拍劇--陳懿德娘娘現形:對我好不只羅天宇